Το παίζω... και πολύ άντρας

Το παίζω... και πολύ άντρας είναι ο τίτλος μιας ελληνικής κωμικής ταινίας του 1983, σε σκηνοθεσία και σενάριο Ερρίκου Θαλασσινού. Η παραγωγή ανήκει στον Γιώργο Καραγιάννη.

 Πλοκή 

Ο Ζήνων Πετρίδης (Σωτήρης Μουστάκας) είναι ένας μόδιστρος, τόσο άβουλος, που δεν έχει τη δύναμη να ορθώσει το ανάστημά του απέναντι στους δικούς του. Καταπιέζεται δε όχι μόνο από τη γυναίκα του (Θάλεια Παπάζογλου) και την πεθερά του (Κατερίνα Γιουλάκη), στον οίκο μόδας της οποίας εργάζεται, αλλά και από τα πέντε παιδιά του (Τέτα Κωνσταντά, Βίκυ Γεωργαλά, Παναγιώτης Σουπιάδης, Γιώργος Σουτζής & μωρό). Όλα, όμως, φαίνεται να αλλάζουν όταν γυρίζει από την Αφρική ένας φίλος του από τον στρατό (Κώστας Καραγιώργης), ο οποίος του ανταποδίδει στο πολλαπλάσιο τα χρήματα που δανείστηκε από το Ζήνωνα για να ξεκινήσει για την Αφρική. Η ομοιότητα του Ζήνωνα με τον δράστη μιας μεγάλης ληστείας, και η ξαφνική εμφάνιση των χρημάτων, οδηγούν την οικογένεια του στο συμπέρασμα ότι τη ληστεία την διέπραξε ο ίδιος. Ο Ζήνωνας το αντιλαμβάνεται και εκμεταλλεύεται την κατάσταση προς όφελός του, θέτοντας τάξη στο σπίτι του.

 Διανομή 
 Ηθοποιός ΡόλοςΣωτήρης ΜουστάκαςΖήνων Πετρίδης<ref name=":0222"></ref>|-
|Θάλεια Παπάζογλου
|Ανδρομάχη Πετρίδου (σύζυγος Ζήνωνα)|-
|Βαγγέλης Πρωτοπαππάς
|Νεκτάριος (πεθερός Ζήνωνα)|-
|Τέτα Κωνσταντά
|Τζούλη Πετρίδου (κόρη Ζήνωνα)|-
|Κώστας Καραγιώργης
|Θωμάς Καραηδόνης (φίλος Ζήνωνα)|-
|Παναγιώτης Σουπιάδης
|Σάκης Πετρίδης (μεγάλος γιος Ζήνωνα)|-
|Βίκυ Γεωργαλά
|Βέρα Πετρίδου (κόρη Ζήνωνα)|-
|Στέλλα Κωνσταντινίδου
|Βιβή (υπάλληλος οίκου μόδας)|-
|Νίκος Μαντάς
|Θανάσης (μπάρμαν)|-
|Πουλχερία Λουκά
|Ελίνα (ερωμένη Θωμά)|-
|Κατερίνα Γιουλάκη
|Μπάρμπαρα (πεθερά Ζήνωνα)|-
|Νανά Βενέτη
|Λίζα (υπάλληλος οίκου μόδας)|-
|Νίκη Φιλοπούλου
|πελάτισσα οίκου μόδας|-
|Άννα Τσώνη
|δημοσιογράφος|-
|Γιώργος Σουτζής
|Τέλης Πετρίδης (μικρός γιος Ζήνωνα)|-
|Μίρνα Μηλιώνη
|ρεσεψιονίστ ξενοδοχείου|-
|Αντώνης Τρικαμηνάς
|παρουσιαστής επίδειξης μόδας|-
|Χρήστος Νάτσιος
|μοίραρχος Τζικάκης (αστυνόμος)|-
|Σπύρος Θεοδόσης
|Φίφης (φίλος Σάκη)|-
|Θάνος Προφήτης
|Τζίμης (σχέση Τζούλης)''

 Παραγωγή 
Η ταινία κυκλοφόρησε στις κινηματογραφικές αίθουσες τη σεζόν 1983-1984 και, κόβοντας 103.897 εισιτήρια, κατατάχθηκε στην 6η θέση ανάμεσα σε 33 ταινίες της ίδιας σεζόν. Στις 22 Φεβρουαρίου 2008, κυκλοφόρησε και με τη μορφή DVD. 

Ο Σταύρος Γανωτής γράφει για την ταινία:Το φιλμ του Ερρίκου Θαλασσινού είναι γεμάτο στις σατιρικές σπόντες, αλλά περισσότερο είναι αναφορικό στον παλιότερο ελληνικό κινηματογράφο, παρά μέσα στην εποχή του. Δηλαδή, κοινωνική σάτιρα τύπου Τσιφόρου με “σόκιν” περιβολή. Αυτό κλίνει και την ταινία σε έναν τύπου θεατρικό χαρακτήρα, μπορείτε να τον αποκαλέσετε και φτηνό, ενώ το σενάριο είναι προβλέψιμο και σε κερδίζει μονάχα με κάποιες ατάκες, οι οποίες λειτουργούν λόγω της εκφοράς τους από τον Μουστάκα. Αρνητικοί και οι δεύτεροι ρόλοι, περισσότερο παραπέμπουν σε βιντεοταινία. Καλύτερα να το δείτε ως κομεντί, παρά να περιμένετε μια καλή στιγμή του αείμνηστου κωμικού μας, ακόμα κι αν για χάζεμα είναι μια χαρά. 

 Παραπομπές 

 Εξωτερικοί σύνδεσμοι 
 Το παίζω... και πολύ άντρας στο Cine.gr
 Το παίζω... και πολύ άντρας στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1983
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες σε παραγωγή Γιώργου Καραγιάννη
Κατηγορία:Ελληνικές αισθηματικές κωμικές ταινίες